Catalunya és un país amb tradició i vocació emprenedora.
Al llarg de la seva història ha comptat amb homes i dones capaços de generar nous negocis en tots els sectors que han contribuït al desenvolupament econòmic del país per convertir-lo en un dels territoris més dinàmics del sud d'Europa.
En el nou context que s'obre al segle XXI, amb una major interconnexió de l'economia a nivell internacional, la revolució tecnològica, l'increment de la competència i també la necessària correcció dels desequilibris produïts en els primers anys d'aquest segle, l'emprenedoria apareix com un factor clau per al progrés econòmic i social del conjunt del territori.
En aquest nou context les persones són, més que mai, l'element primordial, el motor de qualsevol activitat vital i, òbviament, de qualsevol activitat emprenedora.
En el context de l'economia del coneixement, la persona emprenedora és aquella que aconsegueix convertir recursos en valor mitjançant la creativitat, la innovació i la capacitat d'alinear persones i recursos en un procés dirigit a la creació de béns i serveis d'interès per al mercat.
Així podem definir la persona emprenedora com el principal agent de generació de riquesa.
Per tal de recuperar i augmentar la taxa d'activitat emprenedora a Catalunya hem d'impulsar, fomentar la creació, la consolidació i el creixement d'empreses de manera que s'estimuli, faciliti i simplifiqui l'inici i el desenvolupament de l'activitat emprenedora en col·laboració amb els agents implicats, per tal de millorar el teixit i la competitivitat de l'economia catalana.
Entre les actuacions a desenvolupar convé preveure mesures de motivació per tal que en un futur a mig o llarg termini disposem d'un nombre creixent de vocacions emprenedores.
Així mateix, cal garantir un suport directe a les persones emprenedores al conjunt del territori, i prestar un servei integral d'acompanyament i suport adaptat a les seves necessitats i que els hi faciliti l'accés als diversos serveis i recursos que les diferents administracions i altres entitats públiques i privades posen al seu abast.
En aquest sentit és vital alinear tots els actors i els recursos existents a Catalunya i emprar mecanismes de cooperació publicoprivada que permetin optimitzar els resultats obtinguts en el suport a les persones emprenedores, tot facilitant i simplificant l'inici de l'activitat econòmica i potenciant el seu desenvolupament i creixement.
Entre els objectius prioritaris de la Direcció General d'Economia Social i Cooperativa i Treball Autònom cal destacar l'impuls, la promoció i el foment a la creació d'empreses amb la finalitat d'autoocupació a Catalunya, objectius que són concurrents amb les polítiques europees d'ocupació.
El Programa operatiu del Fons Social Europeu 2007-2013 de Catalunya destaca que cal impulsar l'esperit empresarial, afavorir la creació i la consolidació d'empreses, i posar l'èmfasi en sectors emergents generadors d'ocupació.
Vista l'Estratègia espanyola d'ocupació 2012-2014, que estableix mesures de suport a la creació d'empreses mitjançant activitats d'assessorament als emprenedors, accions encaminades a facilitar i millorar l'accés al finançament, i activitats formatives en el terreny de la creació d'empreses (Mesura no comuna de l'eix 5 i que correspon al desenvolupament de la mesura MN108 del Pla anual de la política d'ocupació per a 2013 i dels serveis d'emprenedoria establerts al Pla de desenvolupament de les polítiques actives d'ocupació 2012-2014);
Vista l'Estratègia d'emprenedoria i ocupació jove 2013-2016;
Vist que el Pla de Govern 2013-2016 estableix l'objectiu de fomentar el treball autònom, l'emprenedoria i les petites i mitjanes empreses per a la promoció i la diversificació econòmica, element bàsic per a la creació d'ocupació;
Vist el programa Catalunya Emprèn, amb la finalitat d'impulsar, planificar i avaluar un conjunt d'accions destinades a fomentar l'esperit emprenedor i promoure la cultura d'empresa a Catalunya;
Vist el Reglament (CE) núm. 1081/2006, del Parlament Europeu i del Consell de 5 de juliol de 2006, relatiu al Fons Social Europeu (DOUE L210, de 31.7.2006), parcialment modificat pel Reglament (CE) núm. 396/2009 del Parlament Europeu i del Consell, de 6 de maig de 2009;
Vist el Reglament (CE) núm. 1083/2006, del Consell d'11 de juliol de 2006, pel qual s'estableixen les disposicions generals relatives al FEDER, a l'FSE i al Fons de Cohesió (DOUE L210 de 31.7.2006), modificat pel Reglament (UE) núm. 539/2010 del Parlament Europeu i del Consell, de 16 de juny;
Vist el Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desenvolupament per al Reglament (CE) núm. 1083/2006 del Consell (DOUE L 371/1, de 27.12.2006);
Vist el Reglament (CE) núm. 846/2009 de la Comissió, d'1 de setembre de 2009, que modifica el Reglament (CE) núm. 1828/2006 de la Comissió (DOUE L 250/1, de 23.9.2009);
Vist el Reglament (UE) núm. 1310/2011 del Parlament Europeu i del Consell, de 13 de desembre, i el Reglament (UE) núm. 1311/2011 del Parlament Europeu i del Consell, de 13 de desembre, que modifiquen el Reglament (CE) núm. 1083/2006 del Consell, d'11 de juliol de 2006;
Vistos el Reglament (CE) núm. 832/2010, de 27 de setembre, i el Reglament (CE) núm. 1236/2011, de 29 de novembre de 2011, que modifiquen el Reglament (CE) núm.1828/2006 de la Comissió, de 8 de desembre de 2006;
Vista l'Ordre ESS/1337/2013, de 3 de juliol, que modifica l'Ordre TIN/2965/2008, de 14 d'octubre;
Vista l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació 2007-2013, modificada per l'Ordre TIN/788/2009, de 25 de març;
Vist el Reglament (CE) núm. 1998/2006 de la Comissió, de 15 de desembre de 2006, relatiu a l'aplicació dels articles 87 i 88 del Tractat CE als ajuts de minimis;
Atesos el capítol 9 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre (DOGC núm. 3791A, de 31.12.2002), i la Llei 38/2003, de 17 de novembre, general de subvencions;
Atès l'Acord de Govern de 27 d'agost de 2013, pel qual es modifica el límit del crèdit prorrogat que disposa el Decret 170/2012, de 27 de desembre, pel qual s'estableixen els criteris d'aplicació de la pròrroga dels pressupostos de la Generalitat de Catalunya per 2012 mentre no entrin en vigor els de 2013, modificat pel Decret 164/2013, de 14 de maig;
Atès l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; amb els informes previs de l'Àrea Jurídica d'Ocupació i Relacions Laborals i de la Intervenció Delegada; a proposta de la Direcció General d'Economia Social i Cooperativa i Creació d'Empreses, i d'acord amb les atribucions que m'han estat conferides,
Convocatòria i bases reguladores
Aquesta Ordre té per objecte fer pública la convocatòria de l'any 2013 per presentar les sol·licituds per a la concessió de subvencions públiques destinades al finançament del Programa integral de foment de l'emprenedoria emmarcat al programa Catalunya Emprèn (entitats col·laboradores de la Direcció General d'Economia Social i Cooperativa i Treball Autònom que constitueixen la xarxa Catalunya Emprèn) i aprovar les bases reguladores que han de regir la concessió de les subvencions del programa esmentat.
Període d'execució del Programa
El període d'execució dels projectes subvencionats en el marc d'aquesta Ordre serà des de la data d'atorgament de la subvenció, any 2013, fins al 30 de novembre de 2014.
3.1 Mitjançant Acord de govern de 29 d'octubre de 2013 s'aprova la despesa plurianual corresponent a les subvencions objecte d'aquesta convocatòria.
3.2 L'import màxim dels ajuts destinats a la concessió de subvencions per la convocatòria de 2013 és de 5.302.192,25 €, distribuïts per a la plurianualitat 2013-2104 de la manera següent:
Les partides pressupostàries, dels pressupostos prorrogats de la Generalitat de Catalunya per a l'any 2013 (Acord de Govern de 27 d'agost de 2013), per aquesta convocatòria són les següents:
Aquesta dotació inicial es podrà ampliar en funció de les disponibilitats pressupostàries, amb la resolució prèvia del/de el/la director/a general d'Economia Social i Cooperativa i Treball Autònom.
3.3 La dotació inicial d'imports de les dues línies podrà ser redistribuïda en atenció al desenvolupament i les necessitats del procediment de concurrència competitiva, d'acord amb la base 7.4.
3.4 L'atorgament d'aquestes subvencions estarà condicionada a les disponibilitats pressupostàries suficients per a aquesta finalitat, a l'efectiva transferència de fons per part de l'Administració de l'Estat, atès que correspon a programes acordats a la reunió de la Conferència Sectorial d'Ocupació i Assumptes Laborals del dia 11 d'abril de 2013, mitjançant la qual es distribueixen territorialment les subvencions de l'àmbit laboral finançades a càrrec dels pressupostos generals de l'Estat, així com a la norma de distribució dels recursos dels marcs comunitaris de suport i programes operatius del Fons Social Europeu.
3.5 Les accions previstes en aquesta Ordre podran ser objecte de cofinançament en un 50% pel Fons Social Europeo amb càrrec al Programa Operatiu del Fons Social Europeu de Competitivitat Regional i Ocupació de Catalunya per al període 2007-2013, número CCI 2007ES052PO007.
3.6 Els ajuts de les línies A i B tenen la consideració d'ajuts de minimis d'acord amb el Reglament (CE) núm. 1998/2006 de la Comissió de 15 de desembre, relatiu a l'aplicació dels articles 87 i 88 del Tractat CE als ajuts de minimis (DOUE L 379, de 28.12.2006).
La quantitat total d'ajuts de minimis que pot rebre una empresa no pot superar la quantitat de 200.000,00 euros en el termini de tres exercicis fiscals (exercici fiscal en curs i els dos darrers exercicis fiscals anteriors).
El termini de presentació de sol·licituds és de 10 dies naturals a comptar de l'endemà de la publicació d'aquesta Ordre al DOGC.
Les sol·licituds i la documentació sol·licitada s'han de presentar als llocs i pels mitjans esmentats a la base 6.
L'òrgan competent per dictar la resolució, el termini per concloure el procediment, el mitjà de notificació i el règim de recursos es regulen a la base 9.
Es deroga l'Ordre EMO/336/2012, de 29 d'octubre, per la qual s'estableixen les bases reguladores per a la concessió de subvencions de suport als programes d'àmbit local de foment i assessorament a la creació d'empreses i als projectes singulars i/o experimentals de suport a la creació d'empreses i s'obre la convocatòria de l'any 2012 (DOGC núm. 6246, de 5.11.2012).
Els expedients de subvencions que s'hagin atorgat d'acord amb la disposició que deroga aquesta Ordre es continuaran regint per les bases reguladores a l'empara de les qual ses van atorgar.
El Departament d'Empresa i Ocupació durà a terme un estudi d'impacte sobre els resultats derivats de les subvencions a les quals sigui d'aplicació aquesta Ordre i d'acord amb els objectius previstos.
Barcelona, 30 d'octubre de 2013
1.1 L'objecte d'aquestes bases és regular les condicions i el procediment que han de regir la concessió de subvencions del Programa integral de foment de l'emprenedoria de la Direcció General d'Economia Social i Cooperativa i Treball Autònom emmarcat al programa Catalunya Emprèn.
1.2 Mitjançant aquest Programa es volen facilitar recursos i serveis de manera integral per a la creació d'empreses perquè les persones emprenedores puguin crear, consolidar la seva empresa i créixer.
1.3 Per al repartiment de recursos i serveis de manera integral per a la creació d'empreses s'estableixen les línies de subvenció següents:
Línia A: programa integral de suport a les persones emprenedores.
Línia B: programa integral d'àmbit nacional de Catalunya de suport a les persones emprenedores.
1.4 Els objectius específics d'aquest Programa són:
Impulsar actuacions que activen la capacitat de creació d'empreses, fomenten l'esperit emprenedor i generin nous llocs de treball.
Desenvolupar un entorn favorable per facilitar la creació d'empreses.
Integrar i alinear actors, serveis i recursos a disposició de les persones emprenedores.
Constituir la xarxa Catalunya Emprèn com la xarxa publicoprivada de suport a les persones emprenedores de Catalunya.
1.5 Les entitats beneficiàries de les subvencions que estableixen aquestes bases constituiran la xarxa Catalunya Emprèn sota la tutela de la Direcció General d'Economia Social i Cooperativa i Treball Autònom.
Podran ser beneficiàries dels ajuts corresponents a aquest Programa les entitats, amb establiment i àmbit d'actuació mínim a Catalunya, següents:
a) Els ajuntaments i els ens vinculats o dependents, els consells comarcals, els consorcis locals, les diputacions, els ens de gestió locals, les entitats metropolitanes, les entitats municipals descentralitzades, les mancomunitats i les societats públiques locals de Catalunya.
b) Les entitats sense afany de lucre que realitzin activitats relacionades amb el món de l'emprenedoria.
c) Les universitats o les entitats que en depenguin.
d) Les escoles de negoci, els col·legis professionals i els gremis relacionades amb l'emprenedoria.
2.1.1 Les entitats esmentades a l'apartat anterior podran presentar projectes agrupats.
2.1.2 Amb aquesta finalitat les entitats beneficiàries poden subscriure acords, convenis de col·laboració o partenariats, en els quals s'haurà de definir clarament quines són les entitats conveniades i les accions que seran responsabilitat de cadascuna.
2.2 Línia B, programa integral d'àmbit nacional de Catalunya de suport a les persones emprenedores:
Entitats sense afany de lucre que realitzin activitats relacionades amb el món de l'emprenedoria amb establiment i àmbit d'actuació mínim a totes les demarcacions territorials de Catalunya.
2.2.1 Les entitats esmentades a l'apartat anterior podran presentar projectes agrupats.
2.2.2 Amb aquesta finalitat les entitats beneficiàries podran subscriure acords, convenis de col·laboració o partenariats, en els quals s'haurà de definir clarament quines són les entitats conveniades i les accions que seran responsabilitat de cadascuna.
2.3 Les entitats descrites als apartats 2.1 i 2.2 només podran participar en un sol projecte, ja sigui en qualitat d'entitat promotora o en qualitat d'entitat conveniada.
a) Donar ocupació, almenys, a un 2% de treballadors/ores amb disminució sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 38 de la Llei 13/1982, de 7 d'abril, d'integració dels disminuïts (BOE núm. 103 de 30.4.1982), el Reial decret 364/2005, de 8 d'abril (BOE núm. 94 de 20.4.2005), i el Decret 246/2000, de 24 de juliol (DOGC núm. 3196, de 2.2.2000).
Aquest compliment s'haurà de mantenir al llarg de tot el procediment, en el moment de presentació de la sol·licitud, prèviament a la resolució d'atorgament i abans de rebre qualsevol pagament.
f) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, d'acord amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost.
h) Disposar d'un sistema d'organització i de gestió de la prevenció d'acord amb la Llei 31/1995, de prevenció de riscos laborals; el Reial decret 39/1997, d'1 de gener, pel qual s'aprova el Reglament dels serveis de prevenció, així com amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
En el cas de les empreses de més de 250 treballadors/ores, s'haurà d'elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per a la igualtat efectiva entre homes i dones (BOE núm. 71, de 23.3.2007).
j) Tenir un mínim de 3 anys d'expertesa en l'àmbit de l'assessorament i acompanyament a les persones emprenedores per a la creació de les seves d'empreses, amb serveis estables, continuats, estructurats i professionals.
En el cas de les entitats privades, acreditar que el seu objecte i/o epígraf li permet la realització d'accions d'aquesta naturalesa.
k) Les entitats hauran de disposar, com a mínim, d'un local que tingui un despatx per a l'atenció individual, una sala de reunions i els serveis annexos necessaris per a les activitats que sol·licitin dur a terme.
l) Les entitats beneficiàries han de disposar, com a mínim durant tot el programa, de personal assessor especialitzat per a tasques d'assessorament i d'orientació a les persones emprenedores amb una experiència mínima de tres anys i una dedicació mínima equivalent a la de dos assessors a temps complert.
m) En el cas d'agrupació d'entitats es podrà admetre que cadascuna d'elles disposi, com a mínim, de l'equivalent a un/a assessora/a a jornada completa especialitza/ada per a tasques d'assessorament i d'orientació a les persones emprenedores amb una experiència mínima de tres anys, i sempre que l'entitat conveniada ho justifiqui d'acord amb la naturalesa de les actuacions a realitzar.
n) Les entitats beneficiàries hauran d'atendre, com a mínim, 100 persones emprenedores durant el desenvolupament del pla de treball.
o) Totes les entitats beneficiàries hauran de disposar d'establiment a Catalunya, i el seu àmbit d'actuació haurà de ser, com a mínim, el territori català.
p) Les entitats o agrupació d'entitats de la Línia A han de donar cobertura, com a mínim, a 30.000 habitants, llevat que només es presenti una entitat o agrupació d'entitats a nivell comarcal.
q) Les entitats de la Línia B han d'oferir una cobertura territorial mínima a totes les demarcacions territorials de Catalunya, establerta als seus estatuts.
r) Complir qualsevol altra obligació legal o reglamentària que els pugui afectar.
s) Les entitats beneficiàries i conveniades han de tenir establiment i àmbit d'actuació mínim a Catalunya.
t) Les entitats beneficiàries de les línies A i B en cap cas seran entitats considerades en crisi ni entitats subjectes a una ordre de recuperació pendent, segons l'article 1 del Reglament (CE) núm. 1998/2006.
3.2 En el cas d'agrupació d'entitats, totes les entitats conveniades hauran de complir, cadascuna d'elles de manera individual, amb els requisits que estableix aquesta base.
3.3 El compliment d'aquests requisits s'acreditarà mitjançant l'aportació de la documentació que preveu la base 6.
Les accions del Programa integral de foment de l'emprenedoria estan adreçades a persones en situació d'atur o ocupades.
En el primer cas hauran d'estar inscrites com a demandants d'ocupació al Servei d'Ocupació de Catalunya.
Objecte: aquesta línia de subvenció té per objecte donar un suport integral a les persones emprenedores perquè puguin crear, consolidar la seva empresa i créixer.
5.1.1 La quantitat màxima d'aquesta subvenció serà del 80% del cost de l'activitat que es consideri subvencionable, i fins a un import màxim de subvenció de 100.000,00 euros anuals.
5.1.2 Es consideraran accions i serveis bàsics i obligatoris d'aquest programa els següents:
Serveis d'informació i orientació adreçats a les persones emprenedores per analitzar, valorar i comparar les seves idees empresarials.
Programes de formació adreçats a les persones emprenedores per millorar les seves habilitats i capacitats en matèria de gestió empresarial i per garantir així l'èxit de les futures empreses.
Serveis d'assessorament en el procés de creació d'empreses per avaluar la viabilitat de les idees empresarials, contribuir a la creació d'empreses de qualitat, amb un millor plantejament inicial, i ajudar a planificar correctament la posada en marxa de l'activitat.
Serveis de seguiment tècnic durant els tres primers anys de vida de l'empresa, per tal de facilitar la seva consolidació.
Les entitats tindran en compte criteris de transversalitat de gènere en la planificació, execució i avaluació de les accions i els serveis bàsics i obligatoris d'aquest programa, amb l'objectiu específic d'afavorir la igualtat de gènere en el món empresarial.
5.1.3 Es consideraran accions i serveis complementaris d'aquest programa els següents:
Accions de sensibilització de la població envers el foment de l'esperit emprenedors:
Serveis d'informació, d'assessorament i d'acompanyament per atendre necessitats específiques de projectes d'economia social i cooperativa, treball autònom i d'emprenedoria socials.
Serveis d'informació, d'assessorament i mediació sobre l'accés al finançament dels projectes de persones emprenedores i persones treballadores.
Serveis i recursos de vivers d'empresa.
Serveis d'informació i d'assessorament sobre el traspàs de negocis.
Serveis d'informació, d'assessorament i formació d'alfabetització digitals adreçats a persones emprenedores (punt homologat TIC, tecnologies d'informació i de les comunicacions).
Serveis d'informació i d'assessorament de les noves oportunitats de negoci pels projectes empresarials TIC i de foment de l'ús de les TIC en la gestió empresarial.
Serveis d'informació i d'assessorament de segona oportunitat per a empresaris d'empreses en fallida o que hagin tancat.
Serveis de finestreta única empresarial per facilitar l'inici de l'activitat econòmica per tal de simplificar i agilitar els tràmits administratius.
5.1.4 Amb la finalitat d'alinear i ordenar els recursos existents en l'àmbit de la creació d'empreses, tindran prioritat els projectes que aportin recursos propis i/o aliens, que aglutinin i coordinin el màxim d'agents publicoprivats i recursos existents en el seu àmbit d'actuació.
5.2 Línia B, Programa integral d'àmbit nacional de Catalunya de suport a les persones emprenedores.
Objecte: aquesta línia de subvenció té per objecte donar un suport integral a les persones emprenedores perquè puguin crear, consolidar la seva empresa i créixer mitjançant entitats que estan en condicions d'oferir una cobertura territorial mínima a totes les demarcacions territorials de Catalunya, establerta en els seus estatuts.
5.2.1 La quantitat màxima d'aquesta subvenció serà del 80% del cost de l'activitat que es consideri subvencionable, i fins a un import màxim de subvenció de 150.000,00 euros anuals.
5.2.2 Les entitats beneficiàries d'aquesta línia han d'oferir, a totes les demarcacions territorials de Catalunya, tant les accions i els serveis bàsics com els complementaris definits als apartats 5.1.2 i 5.1.3 d'aquestes bases.
5.2.3 Amb la finalitat d'alinear i ordenar els recursos existents en l'àmbit de la creació d'empreses, tindran prioritat els projectes d'àmbit nacional de Catalunya que afegeixin un valor innovador, un nou servei, i/o que aportin recursos propis i/o aliens, que aglutinin i coordinin el màxim d'agents publicoprivats i de recursos existents en l'àmbit territorial de Catalunya.
5.3 La definició, les condicions d'accés, les modalitats de prestació, els recursos humans i materials mínims necessaris i la documentació justificativa, tant de les accions i els serveis bàsics com dels complementaris, està a disposició de les entitats sol·licitants al Catàleg de serveis disponible en línia al web del Departament d'Empresa i Ocupació http://www.gencat.cat/empresaiocupacio.
Es tracta d'informació complementària a aquesta Ordre i que té, per tant, caràcter de complement de la norma.
5.4 Són subvencionables aquelles despeses que s'imputin al desenvolupament de les accions per respondre de manera inequívoca a la seva naturalesa, que s'hagin realitzat durant el període d'execució de l'actuació i hagin estat efectivament pagades pel beneficiari abans de la presentació de la justificació econòmica.
Els justificants originals es marcaran amb un segell, i s'hi indicarà la subvenció que es justifica, el cofinançament de l'FSE i l'import o percentatge que s'imputa.
a) Remuneracions totals o parcials de personal tècnic que participi en les accions o programes.
El personal tècnic pot ser funcionari o laboral.
El cost anual màxim subvencionable per cada tècnic és de 38.565,92 euros.
El cost laboral subvencionable és la suma del cost salarial i de les cotitzacions obligatòries a la Seguretat Social.
Es consideren conceptes salarials subvencionables el salari base i les pagues extraordinàries (en la part que correspongui) en termes bruts.
En general queden exclosos els conceptes següents: les hores extraordinàries, els pagaments per beneficis, els pagaments en espècie, les vacances no efectuades, les baixes laborals, les indemnitzacions per mort i els trasllats corresponents, les suspensions, els acomiadaments, els cessaments o les finalitzacions de contracte, les dietes i els desplaçaments.
En el cas de personal assignat a temps parcial, s'aplicarà la part proporcional corresponent, en funció de la dedicació efectiva.
A la sol·licitud les entitats beneficiàries hauran d'especificar la relació del personal tècnic a imputar al projecte, amb indicació expressa del percentatge de dedicació.
Qualsevol canvi a posteriori que suposi incorporació de nou personal, així com el cessament de persones incloses a la relació presentada, s'haurà de comunicar mitjançant escrit motivat a l'òrgan gestor i autoritzat pel mateix.
b) Contractació de serveis externs per al desenvolupament d'activitats relacionades amb el projecte.
c) Publicitat i publicacions, despeses de realització d'impressió i difusió de publicacions, fullets, anuncis i altres materials similars.
d) Equip d'administració, quan sigui personal de l'entitat.
5.5 Detall del repartiment de costos de les diferents tipologies de les despeses detallades:
La despesa de personal tècnic ha de suposar un mínim d'un 80% del cost total aprovat.
Les despeses relacionades en els apartats b), c) i d) poden suposar un màxim del 20% del cost total aprovat.
Excepcionalment, en el cas d'entitats sense afany de lucre que desenvolupin les seves activitats mitjançant personal tècnic voluntari no remunerat, i sempre que motivin i justifiquin adequadament aquesta situació, es podrà acceptar que les despeses elegibles per aquesta Ordre als apartats 5.4.b), c) i d) siguin el 100% del cost si no superen el 20% del cost total que haguessin imputat d'haver tingut despeses de personal corresponents a l'apartat 5.4.a).
Per aquesta estimació s'agafarà com a referència el cost salarial establert per al personal tècnic en el conveni laboral que aplica l'entitat.
Són despeses no subvencionables les següents
Comissions i pèrdues de canvi i d'altres despeses purament financeres, com ara comissions per manteniment de comptes o transferències.
Despeses de Seguretat Social generades per baixa laboral del treballador, tant si és per malaltia o accident comú, com per malaltia o accident professional o per maternitat o paternitat.
En qualsevol cas, seran subvencionables les despeses de la persona substituta, però no els del treballador de baixa.
Les vacances no efectuades, els pagaments en espècie, les indemnitzacions per mort i les corresponents a trasllats, suspensions, acomiadaments, cessaments o acabaments de contracte, ni tampoc els conceptes salarials de productivitat i plusos, excepte que així ho determini el conveni col·lectiu d'aplicació, ja que no són despeses directament vinculades a les accions subvencionades.
5.6 El període d'execució del Programa s'establirà a la convocatòria d'ajuts corresponent.
En tots casos els projectes subvencionats en el marc d'aquesta Ordre es podran executar durant un termini màxim de 12 mesos comptats a partir de la data d'atorgament de les subvencions.
6.1 Les entitats sol·licitants poden presentar les sol·licituds en un termini de 10 dies naturals comptats des de l'endemà de la publicació d'aquesta Ordre al Diari Oficial de la Generalitat de Catalunya.
6.2 Les sol·licituds s'han de presentar segons el model normalitzat que estarà a disposició de les persones interessades a l'extranet de les administracions públiques catalanes, plataforma EACAT ( http://www.EACAT.cat ), al Canal Empresa ( http://www.gencat.cat/canalempresa ), al web de l'Oficina Virtual de Tràmits ( http://www.gencat.cat/ovt ), i a la pàgina web del Departament d'Empresa i Ocupació ( http://www.gencat.cat/empresaiocupacio ).
En el cas dels ens locals, les sol·licituds es presentaran per mitjans telemàtics a través de l'extranet de les administracions públiques catalanes, plataforma EACAT.
En el cas de les entitats sense afany de lucre i les entitats privades, les sol·licituds es presentaran, preferentment, per mitjans telemàtics a través del Canal Empresa ( http://www.gencat.cat/canalempresa ) o presencialment a la Xarxa d'oficines de gestió empresarial, que es poden consultar a la pàgina web ( http://www.gencat.cat/oge/oficina/xarxa/index.html ).
6.3 D'acord amb la base 2, en cas de projectes agrupats, la sol·licitud per a la realització del projecte haurà d'anar signada per tots els conveniats.
6.4 La sol·licitud inclourà la declaració responsable relativa al compliment dels requisits següents:
b) Existència o no d'altres subvencions o ajuts públics i/o privades, nacionals o internacionals, per al mateix concepte.
En cas afirmatiu caldrà indicar, al formulari de sol·licitud, el programa al qual s'acull, la quantia sol·licitada, el percentatge que suposen del cost total del projecte, si es troben en fase de sol·licitud o concessió i amb càrrec a quina entitat pública o privada s'han sol·licitat.
c) Disposar de l'escriptura de constitució de la societat i de la inscripció dels seus estatuts al Registre mercantil o al registre corresponent.
d) Disposar de facultats de representació de l'empresa, d'acord amb l'escriptura notarial corresponent inscrita al Registre mercantil o al registre corresponent, si escau.
e) Autorització al Departament d'Empresa i Ocupació per consultar les dades del DNI o del NIE de la persona que actua en nom i representació de la persona jurídica sol·licitant.
f) Disposar dels llibres comptables, registres diligenciats i altres documents degudament auditats, en els termes exigits per la legislació mercantil i sectorial aplicable.
g) Existència o no dels ajuts de minimis que li hagin estat atorgats durant l'exercici fiscal en curs i en els dos exercicis anteriors, amb indicació de la data de concessió, l'import i l'ens atorgant.
h) Declaració responsable de no trobar-se en situació de crisi, ni d'estar subjecte a una ordre de recuperació
i) Declaració de tenir un mínim de tres anys d'expertesa en l'àmbit de l'assessorament i acompanyament a les persones emprenedores per a la creació de les seves empreses, amb serveis estables, continuats, estructurats i professionals.
j) Declaració, en el cas de les entitats privades, que el seu objecte i/o epígraf li permet la realització d'accions d'aquesta naturalesa.
6.5 La sol·licitud inclourà el pla de treball, que especifiqui les accions i els serveis bàsics i complementaris que es preveuen realitzar durant tot el període, els resultats esperats, les persones beneficiàries, els recursos destinats, tant materials com econòmics, el personal tècnic i de suport, el seu percentatge de dedicació al projecte, el cost de les activitats previstes i les fonts de finançament, així com els indicadors d'avaluació.
6.6 La presentació de la declaració responsable faculta l'Administració per verificar en qualsevol moment la veracitat de les dades declarades.
6.7 La signatura de la sol·licitud comporta l'autorització al Departament d'Empresa i Ocupació per obtenir, per interoperabilitat, les dades disponibles al Catàleg de dades i documents electrònics.
6.8 Amb les sol·licituds s'ha d'adjuntar la documentació que s'indica a continuació:
a) Curriculum vitae del personal assessor/tècnic on consti la formació i l'experiència en creació d'empreses.
Aquest currículum s'haurà de lliurar signat.
b) Per cada contracte de subministrament o de prestació de serveis en el qual la despesa subvencionable superi la quantia de 18.000,00 euros, l'entitat sol·licitant haurà de presentar, com a mínim, tres ofertes de diferents proveïdors amb caràcter previ a la contractació del compromís per a la prestació del servei, llevat que per les característiques especials de les despeses subvencionables no hi hagi al mercat un nombre suficient d'entitats que el prestin, la qual cosa hauran d'acreditar mitjançant una declaració de la persona representant de l'entitat, tret que la despesa s'hagi fet abans de la sol·licitud de la subvenció.
Per al càlcul d'aquest límit se sumaran tots els contractes en què s'hagi fraccionat el seu objecte per tal d'eludir-ne l'aplicació.
L'elecció entre les ofertes presentades es farà d'acord amb els criteris d'eficiència i economia i, quan l'elecció no recaigui en la proposta econòmica més avantatjosa, la decisió s'haurà de justificar expressament en una memòria.
c) En el cas de projectes agrupats, s'haurà de presentar un conveni regulador de l'acord entre les diferents parts.
Aquest conveni podran lliurar-lo en el moment de la sol·licitud o juntament amb la presentació de la documentació que estableix la base 12 per al primer pagament de la subvenció atorgada.
6.9 En el cas de documents que ja es trobin en poder de qualssevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de l'entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
Aquesta declaració s'adjunta a l'imprès de sol·licitud.
En el cas que s'hagin produït modificacions en la documentació presentada, hagi prescrit el període de vigència o hagin transcorregut més de cinc anys des de la finalització del procediment pel qual es va lliurar, s'haurà de presentar necessàriament la nova documentació.
6.10 Si la sol·licitud no compleix els requisits que estableix aquesta base es requerirà la persona sol·licitant perquè, en un termini de deu dies hàbils, esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 14 de gener.
6.11 Les entitats que tinguin negociada amb l'Administració un pròrroga, un ajornament, una moratòria o qualsevol altra condició especial, cal que aportin la documentació acreditativa d'aquesta prerrogativa especial.
7.1 El procediment de concessió de les subvencions regulades en aquestes bases és el de concurrència competitiva.
7.2 L'òrgan competent per a la instrucció del procediment és el/la cap del Servei d'Emprenedoria, encarregat de la valoració de les sol·licituds presentades basant-se en l'aplicació dels criteris de valoració establerts.
7.3 L'òrgan instructor elaborarà un informe de valoració amb la puntuació obtinguda.
7.4 Les sol·licituds valorades seran examinades per una comissió tècnica d'avaluació que n'emetrà un informe on es concretarà el resultat de l'avaluació efectuada i es determinarà quin és l'import màxim subvencionable de cada sol·licitud, d'acord amb límits que estableix la base 5.
Cas que la suma de la totalitat dels imports màxims subvencionables superi l'import màxim a concedir, la comissió tècnica d'avaluació podrà:
Repartir la subvenció entre les entitats sol·licitants tenint en compte la puntuació obtinguda en el procés de valoració, de tal manera que les sol·licituds amb més puntuació obtinguin subvencions superiors a les que n'han obtingut menys.
Procedir a l'agrupació de sol·licituds en grups en funció de la puntuació obtinguda.
La Comissió tècnica d'avaluació encarregada d'elaborar l'informe que servirà de base a la proposta de resolució corresponent estarà integrada pels òrgans següents:
El/la cap de Servei d'Emprenedoria, o persona que designi.
El/la director/a dels Serveis Territorials del Departament d'Empresa i Ocupació a Barcelona, o persona a qui designi.
El/la director/a dels Serveis Territorials del Departament d'Empresa i Ocupació a Tarragona, o persona a qui designi
El/la director/a dels Serveis Territorials del Departament d'Empresa i Ocupació a Lleida, o persona a qui designi.
El/la director/a dels Serveis Territorials del Departament d'Empresa i Ocupació a Girona, o persona a qui designi.
El/la director/a dels Serveis Territorials del Departament d'Empresa i Ocupació a les Terres de l'Ebre, o persona a qui designi.
El/la director/a dels Serveis Territorials del Departament d'Empresa i Ocupació a la Catalunya Central, o persona a qui designi.
7.6 L'atorgament d'aquestes subvencions està supeditat a les disponibilitats pressupostàries.
7.7 Vist l'informe de l'òrgan col·legiat previst a l'apartat 7.4 d'aquesta base, el/la cap del Servei d'Emprenedoria, com a òrgan instructor de l'expedient, elevarà una proposta de resolució.
8.1 Respecte a la Línia A, per determinar la concessió i l' import de les subvencions es tindran en compte els criteris de valoració següents:
En el cas que n'hi hagi només una entitat o agrupació d'entitats en una comarca la puntuació total obtinguda se incrementarà en 30 punts per tal d'afavorir la cobertura territorial, i sense que es pugui superar la puntuació màxima.
Valoració de la memòria: puntuació màxima 36 punts.
Que l'entitat o agrupació d'entitats detallin les accions i activitats a realitzar i acreditin convenientment que disposa/en dels recursos humans, organització, infraestructures i equipaments adequats per al desenvolupament del pla de treball.
És necessari que la memòria reculli les dades bàsiques necessàries per explicar el projecte.
Requisit: les entitats beneficiàries han de disposar de l'equivalent a dos tècnics/iques a temps complert amb una experiència mínima de 3 anys en assessorament per a la creació d'empreses.
En el cas d'agrupacions, les entitats conveniades hauran de tenir com a mínim l'equivalent a un tècnic/a a temps complert, i sempre que l'entitat conveniada ho justifiqui d'acord amb la naturalesa de les actuacions a realitzar.
b) Component socioeconòmic en l'àmbit territorial on es desenvoluparà el pla de treball:
Requisit: per tal que un pla de treball pugui ser subvencionat és necessari que doni cobertura a una població mínima de 30.000 habitants.
En cas contrari la sol·licitud serà denegada, excepte que es presenti només una entitat o agrupació d'entitats en una comarca.
En el cas d'entitats agrupades, aquesta cobertura mínima serà la suma de la cobertura de totes elles.
Es refereix al nombre total de persones a qui s'adreça el programa (excloses les activitats de difusió, campanyes, fires, etc.).
Requisit: nombre mínim és de 100 de persones beneficiàries.
Es valora atenent la taxa d'atur registrada del territori on s'ha de desenvolupar el programa (últimes dades disponibles de l'Observatori d'Empresa i Ocupació de desembre 2012 ).
b.5) Aportació de recursos externs.
Aportació de recursos propis o aliens que aglutinin i coordinin el màxim d'agents publicoprivats i recursos existents en el seu àmbit d'actuació: puntuació 3 punts.
8.1.2 Valoració del pla de treball:
La valoració de les actuacions complementàries tindrà una puntuació màxima de 20 punts
A) Valoració de les actuacions bàsiques: puntuació màxima 40 punts.
B) Valoració d'actuacions complementàries: puntuació màxima 20 punts.
Fins al 10% empreses creades per l'entitat
Fins al 25% empreses creades per l'entitat
Fins al 50% empreses creades per l'entitat
Fins al 75% empreses creades per l'entitat
100% de les empreses creades per l'entitat
Fins al 5% de les empreses creades per l'entitat
Fins al 15% de les empreses creades per l'entitat
Fins al 30% de les empreses creades per l'entitat
Fins al 50% de les empreses creades per l'entitat
>50% de les empreses creades per l'entitat
d) Projectes específics d'autònoms/es, cooperatives, societats laborals i d'emprenedoria social.
Autònom o cooperativa o societat laboral o emprenedoria social
e) Punt TIC alfabetització informàtica i/o foment noves oportunitats àmbit TIC.
Fins al 10% persones emprenedores
Fins al 20% persones emprenedores
Fins al 30% persones emprenedores
Nombre operacions negocis traspassats, fins a 5
Nombre operacions negocis traspassats, fins a 15
Nombre operacions negocis traspassats, fins a 30
Persones reorientades, fins a 5
Persones reorientades, fins a 20
Persones reorientades, fins a 30
8.1.3 Resultats d'anys anteriors com a entitat que ja ha col·laborat amb la Direcció General d'Economia Social i Cooperativa i Treball Autònom, com a mínim en dos dels tres últims exercicis, i ha assolit els objectius previstos: 4 punts.
8.2 Pel que fa a la Línia B, per determinar la concessió i l' import de les subvencions es tindran en compte els criteris de concessió següents:
8.2.1 Valoració de la memòria: puntuació màxima 34 punts.
Que l'entitat o agrupació d'entitats detallin les accions i les activitats a realitzar i acreditin convenientment que disposa/en dels recursos humans, organització, infraestructures i equipaments adequats per al desenvolupament del pla de treball.
Per tal d'entrar a valorar el pla de treball és necessari que la memòria reculli les dades bàsiques necessàries per explicar el projecte.
Requisit: és imprescindible que l'entitat o l'agrupació d'entitats sol·licitant disposi de l'equivalent a dos tècnics/iques a temps complert amb una experiència mínima de tres anys en assessorament per a la creació d'empreses.
En el cas d'agrupacions, les entitats conveniades, llevat l'entitat promotora, hauran de tenir com a mínim l'equivalent un tècnic/a a temps complert.
Es refereix al nombre total de persones a qui s'adreça el programa (excloses les activitats de difusió, campanyes, fires, etc.)
Requisit: nombre mínim és de 100 persones beneficiàries.
Es valora segons la taxa d'atur registral del territori on s'ha de desenvolupar el programa (últimes dades disponibles de l'Observatori d'Empresa i Ocupació de desembre 2012).
b.4) Aportació de recursos externs.
Aportació de recursos propis o aliens que aglutinin i coordinin el màxim d'agents publicoprivats i recursos existents en el seu àmbit d'actuació: puntuació 4 punts
8.2.2 Valoració del pla de treball.
La valoració de les actuacions complementàries tindrà una puntuació màxima de 22 punts.
A) Valoració d'actuacions bàsiques: puntuació màxima 40 punts.
B) Valoració d'actuacions complementàries: puntuació màxima 22 punts.
d) Projectes específics autònoms, cooperatives, societats laborals i emprenedoria social.
Autònom o cooperativa o societats laborals o emprenedoria social
e) Punt TIC alfabetització informàtica i/o foment de noves oportunitats àmbit TIC.
Nombre operacions negocis traspassats fins a 5
Nombre operacions negocis traspassats fins a 15
Nombre operacions negocis traspassats fins a 30
Persones reorientades fins a 20
Persones reorientades fins a 30
i) Aportació de serveis innovadors o nous serves no recollits als apartats anteriors.
8.2.3 Resultats d'anys anteriors.
Com a entitat que ja ha col·laborat amb la Direcció General d'Economia Social i Cooperativa i Treball Autònom, com a mínim en dos dels tres últims exercicis, i ha assolit els objectius previstos: 4 punts.
9.1 L'òrgan competent per dictar la resolució és el/la director/a general d'Economia Social i Cooperativa i Treball Autònom.
9.2 El termini màxim per resoldre i notificar la resolució de subvenció serà de dos mesos, comptats a partir de l'endemà de la data de finalització del termini de presentació de sol·licituds.
Si transcorregut el termini de resolució i notificació no s'ha dictat una resolució expressa, la sol·licitud s'entendrà desestimada d'acord amb el que preveu l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya, relatiu al silenci administratiu en els procediments iniciats a sol·licitud d'una persona interessada.
9.3 La resolució d'atorgament ha de ser degudament motivada i ha d'incloure, com a mínim, la identificació de l'entitat sol·licitant a la qual es concedeix la subvenció, l'import, el percentatge subvencionat del cost de l'activitat i el seu caràcter de minimis fent referència al Reglament (CE) 1998/2006, de la Comissió, de 15 de desembre, relatiu a l'aplicació dels articles 87 i 88 del Tractat CE als ajuts de minimis, i la data de la seva publicació en el DOUE; i en el cas que s'autoritzin bestretes, la justificació de l'execució de l'objecte de la subvenció i la forma i la quantia de les garanties que, si escau, ha de presentar el beneficiari.
9.4 Aquesta resolució es notificarà a l'entitat interessada a través de la plataforma EACAT als sol·licitants que hagin presentat la sol·licitud per aquesta via.
En la resta de casos es notificarà per correu certificat o per qualsevol altre mitjà que permeti tenir constància de la recepció per l'entitat o el seu representant, d'acord amb l'article 59 de la Llei 30/1992.
Així mateix, es podran utilitzar mitjans electrònics quan les entitats interessades així ho hagin demanat o consentit expressament, d'acord amb l'article 43 de la Llei 26/2010, de 3 d'agost, de règim jurídic i de procediment de les administracions públiques de Catalunya.
9.5 En cas que l'òrgan competent no dicti i notifiqui la resolució en el termini de dos mesos, s'entendrà que la sol·licitud ha estat desestimada d'acord amb l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya.
9.6 La resolució de concessió o de denegació dels ajuts, que no exhaureix la via administrativa, pot ser objecte de recurs d'alçada davant del/la secretari/a d'Ocupació i Relacions Laborals en el termini d'un mes, comptat des de l'endemà de la seva notificació, segons el que estableixen l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu comú, i l'article 76 de la Llei 26/2010, de 3 d'agost, de règim jurídic i de procediment de les administracions públiques de Catalunya.
Aquelles sol·licituds que tot i complint els requisits per poder ser ateses no hagin assolit la puntuació mínima o hagin estat denegades per manca de pressupost, no generen cap dret de concessió en exercicis futurs.
10.1 D'acord amb l'article 18 de la Llei 38/2003, de 17 de novembre, general de subvencions, i amb l'article 94.6 del Text refós de la Llei de finances públiques de Catalunya, quan les subvencions concedides, individualment considerades, siguin d'un import igual o superior a 3.000,00 euros, es donarà publicitat dels atorgaments d'aquestes subvencions mitjançant la seva publicació al Diari Oficial de la Generalitat de Catalunya i al tauler d'anuncis de la Direcció General d'Economia Social i Cooperativa i Treball, Autònom, c.
Sepúlveda, 148-150, 08011 Barcelona, i al tauler electrònic, i s'indicaran la convocatòria, el programa i el crèdit pressupostari al qual s'han imputat, la persona o l'entitat beneficiària, la quantitat concedida i la/les finalitat/s de la subvenció.
Si la quantia de les subvencions concedides és inferior a 3.000,00 euros no escaurà la publicació en el DOGC.
En el supòsit d'actuacions cofinançades per l'FSE, i d'acord amb l'article 7, apartat 2, lletra d), del Reglament (CE) núm. 1828/2006 de la Comissió, es farà la publicació, electrònica o per altres mitjans, de la llista de persones o entitats beneficiàries, els noms de les operacions i les quantitats dels fons públics assignades.
10.2 Sens perjudici del que estableix l'apartat anterior, es donarà publicitat de tots els atorgaments de les subvencions mitjançant la seva exposició a la pàgina web del Departament d'Empresa i Ocupació web [URL].
Subcontractació de les activitats subvencionades
11.1 S'entén que un beneficiari subcontracta quan concerta amb tercers l'execució total o parcial de l'activitat que constitueix l'objecte de la subvenció.
Queda fora d'aquest concepte la contractació de les despeses a las quals hagi d'incórrer el beneficiari per a la realització per si mateix de l'activitat subvencionada.
11.2 D'acord amb això, a efectes d'aquesta Ordre, són susceptibles de subcontractació les accions que estableix la base 5.4.b).
11.3 Les subcontractacions que es puguin realitzar tindran una limitació del 20% del cost total elegible, segons l'establert a la base 5.5.
11.4 La subcontractació s'haurà d'ajustar als articles 29 i 46 de la Llei 38/2003, de 17 de novembre, general de subvencions, i l'article 68 del Reial decret 887/2006, de 21 de juliol, que en desenvolupa el Reglament, i caldrà tenir en compte el següent:
Les entitats beneficiàries són responsables que en l'execució de l'activitat subvencionada concertada amb tercers es respectin els límits establerts pel que fa a la naturalesa i la quantia de despeses subvencionables; i els contractistes estan subjectes al deure de col·laboració, per permetre la verificació adequada del compliment dels límits esmentats.
A aquests efectes, el contracte o conveni haurà de recollir l'obligació de facilitar a l'entitat beneficiària la informació requerida per l'òrgan convocant.
En cap cas es podrà concertar per part de l'entitat beneficiària l'execució total o parcial de les accions subvencionades amb les persones o entitats que estableix l'article 29.7 de la Llei 38/2003, de 17 de novembre.
A aquest efecte, tenen la consideració de persones o entitats vinculades als beneficiaris les que estableix l'article 68 del Reial decret 887/2006, de 21 de juliol.
La subcontractació s'haurà de formalitzar per escrit, mitjançant contracte, conveni o acte de validesa jurídica similar.
En cas de subcontractació d'alguna de les accions caldrà adjuntar a la sol·licitud l'oferta de serveis i el pressupost de l'empresa o persona física que es proposa per a la seva execució, i acreditar adequadament la seva solvència tècnica.
11.5 D'acord amb el que estableix l'article 31.3 de la Llei 38/2003, de 17 de novembre, general de subvencions, quan l'import del cost subvencionable que es pretén subcontractar superi la quantia de 18.000,00 euros, en el supòsit de prestació de serveis per empreses de consultoria o assistència tècnica, el beneficiari haurà de sol·licitar com a mínim tres ofertes de diferents proveïdors, amb caràcter previ a la contractació, llevat que, per les especials característiques de l'objecte de la subvenció, no existeixi en el mercat suficient nombre d'entitats que prestin el servei.
L'elecció entre les ofertes presentades, que s'haurà d'aportar amb la justificació de la subvenció, es realitzarà segons criteris d'eficiència i economia, i es justificarà expressament en una memòria l'elecció quan no recaigui en la proposta econòmica més avantatjosa.
11.6 L'entitat beneficaria haurà de presentar amb la justificació el document del contracte o conveni i el document de la declaració responsable de l'entitat subcontractada.
L'òrgan concedent el comprovarà i validarà mitjançant la resolució d'atorgament.
Identificació de les parts (càrrec, nom, NIF, domicili social, tipus d'empresa).
Activitat concreta que es subcontracta: partides contractades, cost o pressupost previst, percentatge sobre el total de la subvenció.
L'entitat o empresa subcontractada es compromet a facilitar a l'entitat beneficiària de la subvenció les dades (indicadors) que s'indiquen a efectes de la justificació.
L'entitat beneficiària declara si té o no té parentiu per vincle de matrimoni o una altra relació estable anàloga, per consanguinitat, adopció o afinitat fins al segon grau, amb el contractista o amb qualsevol altre membre dels seus socis o partícips.
Òrgans i procediments a què se sotmetran les qüestions litigioses que es puguin derivar del conveni.
La forma de pagament de la subvenció es farà de la manera següent:
Es farà un primer pagament del 80% de la subvenció atorgada, amb caràcter de bestreta, quan el beneficiari de l'ajut hagi presentat:
a) Que ha acceptat l'ajut atorgat.
b) Que es compromet a executar el projecte que ha estat aprovat i d'acord amb els termes previstos a la resolució d'atorgament de l'ajut.
c) La data d'inici de l'activitat objecte de la subvenció que, en tot cas, haurà de ser posterior a la data d'atorgament i anterior al 31 de desembre de 2013.
Un conveni regulador de l'acord entre les diferents parts, en el cas de projectes agrupats que no l'hagin presentat amb la sol·licitud, segons base 6.8.d).
Un full de domiciliació bancària degudament emplenat, d'acord amb el model del Departament d'Economia i Coneixement, disponible a l'adreça d'Internet http://www20.gencat.cat/portal/site/economia.
Aquest document s'haurà d'aportar en el cas de canvi de dades o si és el primer cop que se sol·licita un ajut i/o una subvenció al Departament d'Empresa i Ocupació o a la Generalitat de Catalunya
Es farà un segon pagament, de la resta de la subvenció, un cop l'activitat subvencionada ha estat degudament justificada d'acord amb el que estableix la base relativa a la justificació i una vegada l'Àrea d'Administració i Control de la Gestió emeti l'informe favorable acreditant la realització de l'activitat, el compliment de la finalitat que determina la concessió de la subvenció i la justificació de l'execució de la subvenció atorgada.
13.1 Hi ha la possibilitat de revisar les subvencions ja concedides i modificar-ne la resolució de d'atorgament en el cas d'alteració de les condicions o de l'obtenció concurrent d'altres ajuts.
13.2 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos a les normes reguladores, podrà donar lloc a la modificació de la resolució de concessió, en els termes establerts a la normativa reguladora de la subvenció.
13.3 El beneficiari té l'obligació de proposar a l'òrgan concedent qualsevol canvi que, dins la mateixa finalitat, es pugui produir en la destinació de la subvenció que, si s'escau, ha de ser expressament autoritzat per l'òrgan concedent en els termes de l'article 95.e) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
14.1 Les entitats beneficiàries de les subvencions hauran de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions; l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i l'Ordre d'1 d'octubre de 1997, sobre tramitació, justificació i control d'ajuts i subvencions.
En els supòsits de cofinançament pel FSE, la documentació justificativa haurà de complir els requisits que estableix l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació 2007-2013 (BOE núm. 252, de 18.10.2008), i l'Ordre TIN/788/2009, de 25 de març, que modifica l'anterior (BOE núm. 79, d'1.4.2009).
14.2 Un cop finalitzades les actuacions, l'entitat beneficiària haurà de presentar, en el termini màxim de dos mesos, un compte justificatiu on acrediti la realització de les actuacions subvencionades, així com les despeses generades per les accions esmentades i la correcta aplicació dels fons percebuts.
14.2.1 Memòria tècnica justificativa del pla de treball executat amb indicació de les activitats realitzades i dels resultats obtinguts d'acord amb el model normalitzat que caldrà presentar en suport paper degudament signat o per mitjà de l'EACAT signat digitalment.
Les entitats hauran d'adjuntar a la memòria tècnica la documentació següent, seguint els models del Catàleg de serveis:
Original o còpia compulsada dels fulls de seguiment de les persones emprenedores degudament signats per la persona tècnica i la persona beneficiària, i datat dins el període elegible.
Original o còpia compulsada de la llista d'assistència a les accions de formació degudament signada per les persones beneficiàries i la persona formadora, i datada dins el període elegible.
El nombre de fulls de seguiment està necessàriament relacionat amb el nombre de persones beneficiàries declarat al pla de treball executat de la memòria tècnica, a excepció de les persones beneficiàries de sensibilització.
De la mateixa manera, hi haurà tantes llistes d'assistència com accions de formació desenvolupi l'entitat beneficiària i constin com a realitzades segons el pla de treball executat.
Si s'escau, i d'acord amb l'activitat, s'haurà d'aportar documentació probatòria de la seva realització efectiva (tríptics, publicacions, material editat, ponències i altres), amb indicació expressa del compliment de les mesures de publicitat que estableix la base 21.
Així mateix, d'acord amb el criteri de transferibilitat de la xarxa Catalunya Emprèn i segons l'activitat realitzada, s'haurà d'aportar el material didàctic en format digital juntament amb la tramesa via EACAT o per mitjà de l'adreça electrònica [EMAIL].
14.2.2 Memòria econòmica justificativa del cost de les activitats realitzades (compte justificatiu) amb la documentació següent:
1) Relació classificada de totes les despeses subvencionables lligades al desenvolupament de les accions d'acord amb el model normalitzat que s'haurà de presentar en suport paper degudament signat i en format Excel (.xls) per mitjà de l'EACAT o, en el cas d'entitats sense afany de lucre i privades, per correu electrònic a l'adreça [EMAIL].
La relació classificada de les despeses aportada es farà en funció de les despeses previstes a la base 5.3 i del detall del repartiment de costos de les diferents tipologies de despeses previstes a la base 5.3, i s'haurà de vincular a les activitats realitzades, d'acord amb el model normalitzat, amb indicació del creditor i el document, l'import, la data d'emissió, la data de pagament i la forma de pagament.
En el cas de les nòmines caldrà indicar també el preu o cost per hora.
2) Original de les factures o documents de valor probatori equivalents en el tràfic jurídic mercantil, o amb eficàcia administrativa, incorporats a la relació a la qual fa referència l'apartat 1), i la documentació acreditativa del seu pagament.
3) Una declaració del beneficiari conforme els pagaments corresponen a actuacions correctament realitzades i justificades mitjançant factures pagades o altres documents comptables de valor probatori equivalent.
4) Una relació detallada d'altres ingressos o subvencions que hagin finançat l'activitat subvencionada amb indicació de l'import i la procedència.
5) En cas de remuneració del personal tècnic propi i d'equips d'administració, quan sigui personal de l'entitat, s'haurà d'aportar:
Documentació de la Seguretat Social (TC1 i TC2) a càrrec de l'empresa del personal tècnic que participa en les accions o els programes.
El TC2 s'haurà d'aportar en document original.
Declaració responsable dels imports liquidats amb Hisenda pel que fa a la retenció de l'IRPF dels treballadors propis imputats com a despesa, amb indicació del perceptor, els imports liquidats, les dates i la forma de pagament, amb l'objectiu de facilitar el seguiment de la pista d'auditoria.
Resolució expressa de l'autoritat competent fent constar que el personal ha estat destinat a l'execució de les accions subvencionades.
Temporalització mensual del personal adscrit a l'execució de les actuacions amb el detall dels dies i les hores invertides en cada tasca del personal propi, segons model normalitzat.
Les hores dedicades i el detall de les tasques realitzades pel personal es faran constar en fulls de control horari, segons model normalitzat.
Caldrà indicar també el preu o el cost/hora.
La justificació del pagament del personal propi s'acreditarà mitjançant:
El comprovant bancari, que acrediti la sortida material de fons; pot ser rebut individual del treballador/a o rebut conjunt de tota la plantilla, en aquest cas, cal presentar la llista sencera de la remesa efectuada per tal d'identificar imports i noms de les nòmines de cada treballador.
L'original dels justificants de pagament de Seguretat Social (rebut bancari o TC1 segellat per l'entitat bancària.
En cas de pagaments en efectiu, la sortida material de fons es justificarà mitjançant la presentació de la documentació acreditativa del rebut per part del creditor/a, degudament signat i datat, i on s'identificarà el subjecte deutor que fa el pagament.
6) En cas de contractació de serveis externs per al desenvolupament d'activitats relacionades amb el projecte, s'haurà d'aportar factura on consti el nom de l'empresa contractada, el programa o l'acció realitzat i el seu import; i el pagament es justificarà mitjançant el comprovant bancari que acrediti la sortida de fons.
7) En el cas de subcontractació s'haurà d'aportar una declaració del beneficiari conforme no tenen cap vinculació amb aquelles empreses que han subcontractat, entenent vinculació en els termes que estableix el Reglament que desenvolupa la Llei 38/2003, general de subvencions, segons model normalitzat, llevat de disposar d'autorització expressa de l'òrgan concedent.
En el supòsit que l'import superi la quantitat de 18.000,00 € l'entitat haurà de presentar una declaració relativa a l'elecció entre les ofertes presentades per diferents proveïdors, llevat que per les característiques especials no hi hagi en el mercat un nombre suficient d'entitats que el subministrin o el prestin.
L'entitat acreditarà l'elecció entre les ofertes conforme als criteris d'eficiència econòmica, i justificarà expressament en una memòria l'elecció quan no recaigui en la proposta econòmica més avantatjosa.
9) La justificació del pagament per publicitat i publicacions s'acreditarà mitjançant el comprovant bancari que acrediti la sortida material de fons.
10) En cas de material d'oficina, factura de la despesa per aquest concepte o bé certificat de l'ens local o de l'entitat on consti la despesa estimada per aquest concepte.
La justificació del pagament del material d'oficina s'acreditarà mitjançant el comprovant bancari que acrediti la sortida material de fons.
11) Les despeses han de ser despeses efectivament realitzades i pagades per les entitats beneficiàries de les operacions abans de la data de justificació econòmica.
12) Les entitats beneficiàries de les subvencions resten obligades a presentar la justificació en el termini de dos mesos, comptats des de la finalització del pla de treball aprovat, davant de la Direcció General d'Economia Social i Cooperativa i Treball Autònom.
13) Els justificants originals presentats se segellaran, amb indicació del programa operatiu del Fons Social Europeu que el cofinança, el percentatge de cofinançament, i si l'import justificat s'imputa totalment o parcialment.
En aquest últim supòsit s'indicarà, a més, la quantia exacta del cost de l'operació que resulti cofinançada.
14) L'entitat beneficiària haurà de mantenir una pista d'auditoria suficient, que consistirà en disposar de tota la documentació tècnica i econòmica que permeti verificar, d'una banda, la realització correcta de les activitats objecte d'aquesta subvenció i, de l'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran a cofinançament del Fons Social Europeu.
La documentació tècnica es refereix a tota la documentació relativa a l'acreditació de la realització de l'activitat; i la documentació econòmica es refereix a tota la que dóna suport al compliment de la justificació de despeses.
15) L'entitat beneficiària haurà de preservar la documentació justificativa de la realització de totes les actuacions objecte de la convocatòria, així com de les despeses generades i de l'aplicació correcta dels fons rebuts, fins a un període de tres anys comptats a partir del tancament del programa operatiu en què està cofinançat; o de tres anys comptats a partir de l'any en què s'hagi produït el tancament parcial.
Aquesta documentació justificativa s'haurà de conservar fins al 31 de desembre de 2021.
15.1 Les actuacions de verificació per part de l'òrgan concedent de les accions subvencionables podran ser de dos tipus:
Tenen per objecte garantir que les declaracions justificatives de despeses presentades per les persones o les entitats beneficiàries estiguin suportades per documentació justificativa (factures, nòmines, extractes bancaris, etc.).
15.2 Els/les beneficiaris/àries de les subvencions s'hauran de sotmetre a les actuacions de verificació administrativa i sobre el terreny que pugui realitzar l'òrgan concedent.
L'òrgan concedent realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
17.1 Són causes de revocació les previstes pels articles 92 bis, 99 i 100 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions.
17.2 També serà causa de revocació:
L'adopció, en virtut del que estableixen els articles 87 a 89 del Tractat de la Unió Europea, d'una decisió de la qual es derivi una necessitat de reintegrament.
Altres supòsits previstos a la normativa reguladora de la subvenció.
17.3 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'alguna causa de revocació de la subvenció concedida, hauran d'instar l'inici del procediment corresponent, d'acord amb el que preveu la secció quarta del capítol 9 de la Llei de finances públiques de Catalunya; o, si aprecien algun motiu d'infracció, hauran d'instar l'inici del procediment sancionador, d'acord amb el que preveuen la secció cinquena de l'esmentat capítol 9 de la Llei de finances públiques de Catalunya, i la Llei 38/2003, de 17 de novembre, general de subvencions.
Així mateix, si la Intervenció General, durant els controls que dugui a terme, es troba amb una conducta per part del subjecte controlat tendent a entorpir, dilatar o impedir la seva actuació, proposarà a l'òrgan competent l'inici del procediment de revocació i sancionador.
17.4 Una vegada justificada la realització de les accions subvencionables (memòria tècnica i documentació justificativa), i revisada la justificació de les despeses (memòria econòmica i documentació justificativa), el Departament d'Empresa i Ocupació tornarà a calcular la subvenció i podrà minorar la quantia atorgada inicialment, si escau, per ajustar-la a l'execució de les accions i a les despeses elegibles correctament justificades.
La reducció vindrà determinada pel càlcul de la mitjana aritmètica del tant per cent d'assoliment de totes les actuacions previstes en el pla de treball.
Aquesta reducció implicarà l'inici d'un procediment de revocació de les subvencions concedides que pot comportar el reintegrament parcial o total, per part de l'entitat beneficiària, de les quantitats pagades (bestretes) amb els interessos de demora corresponents.
La quantia final de la subvenció estarà condicionada al percentatge de justificació correcte verificat i, amb caràcter general, es permetrà una reducció inferior al 20% previst sense cap minoració.
Quan el percentatge de justificació tècnica es trobi entre el 40 i el 80% s'iniciarà un procediment de revocació/minoració de la subvenció d'acord amb el que estableix la taula següent:
Es considerarà que a una entitat se li aplicarà una revocació tècnica total quan el percentatge de justificació tècnica sigui inferior al 40%, ja que no es compleixen ni els objectius ni la finalitat.
A l'informe final, segons estableix la base 12, s'especificarà la xifra real del percentatge de l'activitat verificat.
S'aplicarà una minoració de la subvenció i s'iniciarà el procediment de revocació parcial o total corresponent quan l'import elegible justificat correctament sigui inferior a l'import elegible atorgat.
17.4.3 La quantia final a revocar de la subvenció estarà condicionada a la justificació i la verificació administrativa correctes segons la base 14.
La quantitat final a revocar serà la de major import entre la justificació tècnica i la justificació econòmica.
18.1 Les entitats beneficiàries poden renunciar de forma expressa a les subvencions atorgades, totalment o parcialment, mitjançant un escrit adreçat a l'òrgan competent per resoldre i, a aquest efecte, l'òrgan que va concedir-la dictarà la resolució corresponent, i hauran de reingressar la quantitat indegudament percebuda més els interessos de demora que correspongui.
18.2 En cas que la quantitat corresponent al total de despeses justificades sigui inferior a la quantitat atorgada, l'entitat beneficiària podrà renunciar de forma expressa al seu dret de percebre la part de subvenció percebuda indegudament.
19.1 Els ajuts atorgats en aquestes bases són incompatibles amb qualsevol altre ajut obtingut per l'entitat sol·licitant per a la realització de la mateixa acció, excepte quan es tracti del finançament parcial del projecte i s'hagi definit de manera precisa a la petició de l'ajut la part subvencionada pel Departament d'Empresa i Ocupació i la part finançada amb càrrec a altres fons públics o privats.
19.2 L' import dels ajuts concedits en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat a desenvolupar per l'entitat beneficiària.
L'ajut no s'acumularà a cap altre ajut d'Estat per a les mateixes despeses subvencionables si aquesta acumulació dóna lloc a una intensitat d'ajut superior a l'establerta per a les circumstàncies concretes de cada cas en un reglament d'exempció per categories o en una decisió adoptada per la Comissió.
21.1 L'entitat beneficiària de la subvenció ha de donar la publicitat adequada al caràcter públic del finançament del programa, l'activitat, la inversió o l'actuació objecte de subvenció segons el que estableix la base que regula les obligacions de les persones i les entitats beneficiàries i d'acord amb el que preveu l'article 31 del Reglament de la Llei general de subvencions aprovat pel Reial decret 887/2006, de 21 de juliol.
21.2 Les mesures de publicitat que han d'adoptar les entitats beneficiàries de les subvencions són:
Incloure les imatges institucionals següents:
Logotip del Ministeri d'Ocupació i Seguretat Social.
Emblema del Departament d'Empresa i Ocupació.
Imatge corporativa de la xarxa Catalunya Emprèn
Llegenda relativa al finançament públic en cartells, plaques commemoratives, materials impresos, mitjans electrònics o audiovisuals o esments realitzats als mitjans de comunicació.
21.3 Així mateix, d'acord amb els articles 8 i 9 del Reglament (CE) núm. 1828/2006 de la Comissió Europea, l'entitat beneficiària s'assegurarà que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament de l'FSE en qualsevol document que formi part de l'expedient de l'actuació cofinançada i, d'altra banda, farà constar l'emblema de la Unió Europea, el lema del Fons Social Europeu i la declaració "L'FSE inverteix en el teu futur" en totes les mesures d'informació i publicitat adreçades a les persones destinatàries, als/les destinataris/àries potencials i al públic en general.
Les imatges institucionals que respectin els formats corporatius es podran consultar a http://www.gencat.cat/piv/.
En el supòsit que en l'actuació cofinançada la contribució pública superi els 500.000,00 euros, l'entitat beneficiària haurà de col·locar un cartell durant l'execució de l'activitat informant al públic de l'ajut obtingut pel Fons Social Europeu; en funció del tipus d'actuació subvencionada, s'haurà de col·locar una placa explicativa permanent en el termini de sis mesos un cop finalitzada l'actuació.
22.1 Són obligacions generals de les entitats beneficiàries d'aquestes subvencions:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció i acreditar-ho davant el Departament d'Empresa i Ocupació en la forma i el termini que estableixi la base que regula la justificació dels ajuts.
b) Justificar davant l'òrgan concedent del Departament d'Empresa i Ocupació el compliment dels requisits i les condicions que determinin la concessió o el gaudiment de la subvenció, mitjançant els justificants de les despeses de l'activitat que ha de cobrir l'import finançat; o bé, si la subvenció consisteix en un percentatge del cost de l'activitat o la inversió, el cost total corresponent, sens perjudici d'altres mitjans de comprovació que estableixin les bases reguladores.
c) Conservar els justificants originals i electrònics, i l'altra documentació relacionada amb la subvenció atorgada, durant un període mínim de cinc anys.
En el cas de cofinançament per part del Fons Social Europeu s'hauran de conservar els documents justificatius relacionats amb les despeses i amb les auditories corresponents a l'actuació cofinançada, mentre puguin ser objecte de les actuacions de comprovació i de control per la Comissió Europea i el Tribunal de Comptes, durant un període de tres anys comptats a partir del tancament del programa operatiu pel qual està cofinançat, i que es preveu que no es produirà abans de l'any 2021.
Qualsevol canvi s'ha de notificar prèviament i per escrit a l'òrgan instructor, el qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i les condicions establerts en aquestes bases.
e) Sotmetre's a les actuacions de comprovació que corresponguin al Departament d'Empresa i Ocupació, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a d'altres òrgans competents, tant nacionals com comunitaris, i aportar tota la informació que els sigui requerida en l'exercici de les actuacions anteriors.
f) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció i qualsevol altra alteració produïda en les ja comunicades, per tal que es pugui avaluar la seva compatibilitat.
g) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com aquells estats comptables i registres específics que siguin exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.
h) Procedir al reintegrament dels fons percebuts en cas de revocació en els termes que s'indiquin a la resolució corresponent.
k) Mantenir la traçabilitat de tota la documentació tècnica i econòmica que permeti verificar, d'una banda, la realització correcta de les activitats objecte d'aquesta subvenció, i d'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran a cofinançament del Fons Social Europeu.
m) Informar les persones destinatàries de què l'actuació ha estat cofinançada en un 50% pel Fons Social Europeu en el marc del Programa operatiu de competitivitat regional i ocupació de Catalunya per al període 2007-2013, número CCI 2007ES052PO007, d'acord amb els articles 8 i 9 del Reglament (CE) núm. 1828/2006 de la Comissió Europea.
Concretament es farà constar l'emblema de la Unió Europea, el lema del Fons Social Europeu i la declaració "L'FSE inverteix en el teu futur" en totes les mesures d'informació i publicitat adreçades a les persones destinatàries, als destinataris potencials i al públic en general.
Així mateix també es farà constar el logotip del Servei Públic d'Ocupació Estatal d'acord amb la normativa estatal de referència.
n) Acceptar la seva inclusió a la llista de beneficiaris publicada d'acord amb l'article 7, apartat 2, lletra d), del Reglament (CE) núm. 1828/2006 de la Comissió.
o) Informar dels indicadors de realització i de resultats (persones físiques i persones jurídiques) corresponents a l'actuació cofinançada pel Fons Social Europeu.
Els indicadors que són d'aplicació a les actuacions desenvolupades en el marc d'aquesta Ordre de bases s'identifiquen a l'annex XXIII del Reglament (CE) 1828/2006 de la Comissió, i consten a l'annex d'indicadors de les bases d'aquesta Ordre.
p) Les entitats beneficiàries, els contractistes i altres tercers relacionats amb l'objecte dels projectes subvencionats han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa Operatiu, de l'Autoritat de Gestió i de Certificació -la Unitat Administradora de l'FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financeres dels ajuts finançats pel FSE.
q) Complir les obligacions tributàries davant l'Estat i la Generalitat i les obligacions davant la Seguretat Social.
El compliment d'aquestes obligacions es verificarà al llarg de tot el procediment, en el moment de presentació de sol·licitud, previ a la resolució d'atorgament i abans de fer qualsevol pagament.
En cas d'incompliment s'ha d'iniciar el procediment de compensació dels crèdits a percebre per la persona beneficiària fins a satisfer els deutes pendents, tant si són de naturalesa tributària com si no ho són.
Les entitats beneficiàries col·laboraran amb la Direcció General d'Economia Social i Cooperativa i Treball Autònom en el desenvolupament del seu pla de treball de la manera següent:
a) Contribuir a la millora del seus serveis mitjançant el coneixement de les activitats del seu territori, la col·laboració i la participació amb entitats vinculades a les activitats objecte de la subvenció del seu entorn en aspectes que puguin ser d'utilitat per a les persones emprenedores o en l'àmbit de la creació d'empreses.
b) En les tasques d'assessorament han de fomentar que les empreses creades tinguin en compte criteris de responsabilitat social, de productivitat, competitivitat, defensa i protecció del medi ambient i de qualitat en els productes o serveis que ofereixin, així com la igualtat d'oportunitats i la prevenció de riscos laborals.
c) Difondre, en col·laboració amb la Direcció General d'Economia Social i Cooperativa i Treball Autònom, els resultats que s'obtinguin de l'experiència dels plans de treball duts a terme, en especial de les necessitats de les persones emprenedores i de millora dels serveis necessaris, eines i metodologies per garantir la seva repercussió i el seu efecte de transmissió de coneixement.
d) Utilitzar en la seva gestió les eines que els posi al seu abast la Direcció General d'Economia Social i Cooperativa i Treball Autònom.
e) Confidencialitat: tant les entitats beneficiàries com el seu personal tècnic es comprometen formalment a mantenir el secret professional, amb excepció dels tràmits requerits per la Direcció General d'Economia Social i Cooperativa i Treball Autònom i altres òrgans, de totes les informacions que els siguin subministrades per les persones usuàries dels projectes subvencionats.
f) Participació activa del personal tècnic de les entitats en les accions de formació i coordinació que estableixi la Direcció General d'Economia Social i Cooperativa i Treball Autònom.
g) Tutoritzaran els projectes d'emprenedoria.
Amb aquesta finalitat posaran a disposició de les persones emprenedores un tècnic/a d'assessorament empresarial que farà en tot moment les funcions de tutor del projecte.
Aquest tutor col·laborarà amb les persones emprenedores durant totes les fases del negoci: idea, posada en marxa i consolidació.
h) Col·laboraran amb les oficines de treball de la Generalitat de Catalunya per atendre les necessitats de les persones desocupades que estiguin interessades en emprendre i/o puguin ser beneficiàries de l'ajut per capitalització de l'atur.
i) Informaran trimestralment la Direcció General d'Economia Social i Cooperativa i Treball Autònom de l'assoliment dels indicadors d'execució del pla de treball aprovat, en el termini màxim dels 15 dies naturals següents a la finalització del trimestre natural vençut comptats des de l'inici de l'activitat.
Aquesta informació s'haurà de trametre pels mitjans telemàtics que habiliti la Direcció General d'Economia Social i Cooperativa i Treball Autònom per aquest fi.
j) Participaran i contribuiran en els processos de millora pel que fa a l'assignació d'objectius, recursos, desenvolupament i posterior avaluació.
k) Vehicularan els programes que el Govern de la Generalitat desenvolupi en l'àmbit de l'emprenedoria.
En tot el que no preveuen expressament aquestes bases són d'aplicació els preceptes del capítol IX de la Llei de finances públiques de Catalunya en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat per Reial decret 887/2006, de 21 de juliol, en els seus preceptes bàsics; la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; la Llei 30/1992, de 26 de novembre, de règim jurídic de les administracions públiques i del procediment administratiu comú, així com el que disposen la Llei de pressupostos de la Generalitat de Catalunya del present exercici i la resta de la normativa aplicable.
A les accions cofinançades pel FSE els són aplicables el Reglament (CE) núm. 1081/2006, del Parlament Europeu i del Consell de 5 de juliol de 2006, relatiu al Fons Social Europeu (DOUE L210, de 31.7.2006), parcialment modificat pel Reglament (CE) núm. 396/2009 del Parlament Europeu i del Consell de 6 de maig de 2009; el Reglament (CE) núm. 1083/2006, d'11 de juliol, del Consell, pel qual s'estableixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió (DOUE L210, de 31.7.2006), modificat pel Reglament (UE) núm. 539/2010, de 16 de juny (DOUE L 158, de 24.6.2010), pel Reglament (UE) núm. 1310/2011, de 13 de desembre (DOUE L 337, de 20.12.2011), i pel Reglament (UE) núm. 1311/2011, de 13 de desembre (DOUE L 337, de 20.12.2011); el Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desenvolupament per al Reglament (CE) núm. 1083/2006 del Consell (DOUE L 371/1, de 27.12.2006), modificat pel Reglament (CE) núm. 846/2009, d'1 de setembre de 2009 (DOUE L 250, de 23.9.2009), pel Reglament (CE) núm. 832/2010, de 27 de setembre (DOUE L 248, de 24.09.2010), i pel Reglament (CE) núm. 1236/2011, de 29 de novembre de 2011 (DOUE L 317, de 30.11.2011), i l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació 2007-2013, modificada per l'Ordre TIN/788/2009, de 25 de març.
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer "Subvencions de la Direcció General d'Economia Social i Cooperativa i Treball Autònom", regulat a l'Ordre EMO/109/2013.
La seva finalitat és gestionar les subvencions que atorga la Direcció General d'Economia Social i Cooperativa i Treball Autònom que es duen a terme en el desenvolupament de les competències que li són atribuïdes legalment, i el seu responsable és la Direcció General d'Economia Social i Cooperativa i Treball Autònom.
Les persones interessades poden exercir els drets de l'afectat mitjançant un escrit dirigit a la Subdirecció General de Personal, Organització i Prevenció de Riscos Laborals, passeig de Gràcia, 105, 08008 Barcelona; adreça electrònica [EMAIL].
Les entitats beneficiàries han de complir amb la normativa de protecció de dades de caràcter personal, adoptant i implementant les mesures de seguretat previstes per la Llei orgànica 15/1999, de 13 de desembre, desenvolupada pel Reial decret 1720/2007, de 21 de desembre.
En especial, adoptarà les mesures adients per evitar l'alteració, la pèrdua, el tractament o l'accés no autoritzat a les dades esmentades.
Indicadors (en el cas de convocatòries finançades pel Fons Social Europeu)
25.1 L'òrgan concedent establirà els mitjans de recollida d'informació de les dades de manera estandarditzada i sistematitzada.
A més, de manera complementària, les entitats o les empreses beneficiàries hauran d'informar dels indicadors de realització i de resultats corresponents a la gestió de la subvenció rebuda amb l'objectiu de complir amb els requisits de certificació i/o justificació.
25.2 Les persones o les entitats beneficiàries han de recollir aquests indicadors per tal de lliurar-los a l'òrgan competent en els terminis que s'estableixen a continuació:
Els indicadors de seguiment: en el termini de dos mesos comptats des de la finalització del pla de treball aprovat.
Els indicadors de resultat: en el termini de dos mesos comptats des de la finalització del pla de treball aprovat.
Els ajuts de les línies A i B tenen consideració d'ajuts de minimis d'acord amb el Reglament (CE) núm. 1998/2006 de la Comissió de 15 de desembre, relatiu a l'aplicació dels articles 87 i 88 del Tractat CE als ajuts de minimis (DOUE L 379, de 28.12.2006).
La quantitat total de d'ajuts de minimis que pot rebre una empresa no pot superar la quantitat de 200.000,00 euros en el termini de tres exercicis fiscals (exercici fiscal en curs i els dos darrers exercicis fiscals anteriors).
Cofinançament amb el Fons Social Europeu
27.1 Les accions previstes en aquestes bases podran ser objecte de cofinançament del Fons Social Europeu (FSE).
27.2 El percentatge de cofinançament és del 50%.
27.3 El programa operatiu de competitivitat regional i ocupació de Catalunya per al període 2007-2013 és el CCI 2007ES052PO007.